Malaysia er godt fremme i skoen, når det kommer til infrastruktur, så hvad enten du skal med bil, bus, fly eller færge kan du forvente, at det går relativt glidende. Vejene er gode, trafikken er relativt ukaotisk, selv i de større byer og sikkerheden er god.
Malajerne er nemme at kommunikere med, og hele 90% taler engelsk i et eller andet omfang, særligt i de større byer. Hertil er Malaysia et moderne land, der gør det nemt at shoppe, opleve og gå ud at spise, om end du ikke altid kan forvente punktlighed som i Danmark.